b'\n_START_ARTICLE_\nSitruunasavikka\n_START_SECTION_\nUlkon\xc3\xa4k\xc3\xb6 ja koko\n_START_PARAGRAPH_\nSitruunasavikka kasvaa 25\xe2\x80\x9360 senttimetri\xc3\xa4 korkeaksi. Koko kasvi on tahmea ja nystyinen mutta ei jauhoinen. Lehdet ovat vihre\xc3\xa4t, soikean\xe2\x80\x93suikean muotoiset ja laidaltaan ehyet tai isohampaiset. Sitruunasavikan kukat ovat hyvin pieni\xc3\xa4 ja vihert\xc3\xa4vi\xc3\xa4 muiden savikoiden tapaan ja ne sijaitsevat tihe\xc3\xa4sti varren kukintohaaroissa, jotka ovat lehtien mittaiset.'